安素入院做小手術 提早收咧
2024年04月25日 23:01
東網電視
更多新聞短片
安素費南迪斯做小手術。(Getty Images)
車路士阿根廷中場安素費南迪斯將於日內入院開刀解決疝氣問題,只係小手術,預計休息3至4周,提早收咧,但可趕及6月中展開嘅美洲盃。
安素費南迪斯今季長期受疝氣問題困擾,影響表現,原本應該喺去年年底開刀,但一直拖到依家,球隊成績差,但佢又踢得唔好,互相拖累,卒之日前「倫敦打吡」大敗於阿仙奴腳下,佢決定開刀解決問題。
專家指出,安素費南迪斯有1個月時間恢復身體同狀態,而美洲盃喺6月中開賽,依家做手術啱啱好,據報安素費南迪斯會喺恢復期間作3倍強度操練,希望盡快回復狀態。